
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E

privind aprobarea participării Consiliului Local al Tinerilor Focşani

 la Reuniunea Naţională PAL-TIN 2011, cu tema “Consiliul Local al Copiilor 

şi Tinerilor- portavocea tinerilor din comunitate”, care se va desfăşura
 în perioada 03 - 08 septembrie 2011, la Râşnov 
                Consiliul Local al Municipiului Focşani, judeţul Vrancea, întrunit în şedinţă ordinară,

            - analizând proiectul de hotărâre iniţiat de d-nul Matişan Bogdan Emilian, viceprimar, prin care se propune aprobarea participării Consiliului Local al Tinerilor Focşani la Reuniunea Naţională PAL-TIN 2011, cu tema “Consiliul Local al Copiilor şi Tinerilor- portavocea tinerilor din comunitate”, care se va desfăşura în perioada 03 - 08 septembrie 2011, la Râşnov, raportul comun întocmit de Direcţia economică şi Direcţia de resurse umane şi coordonare unităţi subordonate înregistrat la nr. 41222/17.08.2011;

             - văzând avizul favorabil al Comisiei pentru buget, finanţe, investiţii, liberă iniţiativă, economic şi servicii publice şi al Comisiei pentru cultură, sănătate, învăţământ, sport şi tineret ;

· având  în  vedere  adresele  transmise  de  Consiliul  Local  al  Tinerilor  Focşani şi 
Asociaţia MASTER Forum Bucureşti;

           - în baza art. 36 alin (1), alin. (2),  lit.“b” si “d”, alin (4) lit. “a”, alin (6) lit “a’,  pct.5 precum şi în temeiul art. 45 alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

H O T Ă R Ă Ş T E :

                Art. 1 Se aprobă participarea Consiliului Local al Tinerilor Focşani la Reuniunea Naţională PAL-TIN 2011, cu tema “Consiliul Local al Copiilor şi Tinerilor- portavocea tinerilor din comunitate”, care se va desfăşura în perioada 03 - 08 septembrie 2011, la Râşnov, reprezentat printr-un grup format din 6 tineri din care: 4 membrii ai Consiliului Local ai Tinerilor Focşani: Ene Irina – viceprimar, Scînteianu Alexandra – secretar, Matei Claudiu – consilier, Vîlcu Costel - consilier, un voluntar – Dinu Florin şi un coordonator CLT Crivăţ Valentina.
                  Art.2 Se aprobă alocarea din bugetul bugetul propriu al Primăriei Municipiului Focşani, pe anul 2011, a sumei de 3.300 lei, de la capitolul bugetar 67.02.05.02 ”Tineret”, articol  bugetar 59.08 “ Programe pentru tineret”, în vederea  participării Consiliului Local al Tinerilor Focşani la Reuniunea Naţională PAL-TIN 2011,  sumă ce va fi alocată astfel: 

· 680 lei pentru cheltuieli de transport (4 consilieri elevi x 120 lei + 1voluntar elev x120 lei + 1 coordonator student x 80 lei);
· 1.920 lei pentru cheltuieli de masă şi cazare ( 6 participanţi x 320 lei );

· 700 lei pentru materiale promoţionale : 35 insigne inscripţionate cu sigla CLT, 40 mape de prezentare, 40 stikere CLT, 40 pixuri personalizate;

                 Art. 3 Justificarea şi decontarea cheltuielilor în ce priveşte suma alocată, se va realiza pe bază de acte doveditoare, prin Direcţia economică,  Serviciul buget contabilitate din cadrul Primăriei Municipiului Focşani.
                  Art. 4 Prezenta hotărâre va fi comunicată de către Direcţia administraţie publică locală, compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Direcţia de resurse umane şi coordonare unităţi subordonate, Serviciul comunicare, protecţie civilă şi Consiliul Local al Tinerilor Focşani.

